Jindal
చిన్న ఎయిర్‌పోర్టుల నిర్వహణకు ‘జిందాల్‌ ‘ ఆసక్తి
ముంబై: ప్రధాని నరేంద్రమోడీ ప్రభుత్వం చేపట్టిన ప్రాంతీయ కనెక్టివిటీ పథకం కింద ఇప్ప టివరకూ వినియోగంలో లేని ఎయిర్‌పోర్టుల నిర్వహణకు ప్రైవేటు సంస్థలనుంచి బిడ్లు ఆహ్వానించిన దరి మిలా ప్రైవేటు సంస్థలు ఇందుకు సంబంధించి కొన్ని సబ్సిడీలు కూడా ఆశిస్తున్నాయి. ప్రపంచంలోనే శర వేగంగా ఏవియేషన్‌ మార్కెట్‌ వృద్ధిచెందుతున్న దేశంగా భారత్‌నిలిచింది. ప్రధానమంత్రి తలపెట్టిన ఉడాన్‌ స్కీం కింద చిన్న,మధ్యతరహా పట్టణాలను కూడా విమానయానానికి చేరువచేసే లక్ష్యంతో దేశంలో ఇప్పటివరకూ వినియోగంలోలేని 450 ఎయిర్‌పోర్టులను, ఎయిర్‌స్ట్రిప్‌లను వినియోగంలోనికి తెచ్చేందుకు కార్పొరేట్లకు అవకాశం కల్పిస్తోంది.
ఇందులోభాగంగానేదేశంలో ఉక్కుతయారీ కంపెనీల్లో అగ్రగామి బ్రాండ్‌ గా నిలిచిన జెఎస్‌డబ్ల్యు గ్రూప్‌ ప్రస్తుత వేలం ప్రక్రియలో పాల్గొనేందుకు ఆసక్తిచూపిస్తోంది. అయితే ఇందుకు సంబంధించి వాణిజ్యవిమానాలను వినియోగంలో లేని ఎయిర్‌స్ట్రిప్‌లకు చేరువచేసేందుకుగాను కొన్ని సబ్సిడీలు కూడా కంపెనీలుకోరుతున్నాయి. బిలియనీర్‌ సావిత్రి జిందాల్‌ ఆధ్వర్యంలోని జెఎస్‌డబ్ల్యు గ్రూప్‌ ఈ బిడ్లు దాఖలుచేస్తున్నది.
అంతేకాకుండా గ్రూప్‌ ప్లాంట్ల మధ్య ఎయిర్‌కనెక్టివిటీని కూడా పెంచేందుకు అనువుగా ఉంటుందని జిందాల్‌ భావిస్తోంది. కంపెనీ ఛీఫ్‌ ఫైనాన్షియల్‌ అధికారి శేషగిరిరావు మాట్లాడుతూ ఎక్ఛేంజిల్లో జాబితా అయిన సంస్థలపేరిట బిడ్లు దాఖలుచేయడంలేదని ప్రత్యేక బిడ్లు దాఖలుచేస్తామన్నారు. ప్రాంతీయ కనెక్టివిటీ పెంచేందుకు ఈ ఎయిర్‌పోర్టులు నిర్వహించే సంస్థలకు మోడీ ప్రభుత్వం కొన్ని పన్నురాయితీలు కల్పిస్తోంది. అలాగే ల్యాండింగ్‌, పార్కింగ్‌ ఫీజులు కూడా కొన్ని వైమానిక క్షేత్రాలకు రద్దుచేస్తోంది. భారత్‌లో ఎయిర్‌పోర్టు ఛార్జిలు, పన్నులపరంగాచూస్తే విమానయానరంగంలో ధరలు ఎక్కువే. కాగా బిడ్లప్రక్రియ వార్తలు వెలువడగానే జిందాల్‌ స్టీల్‌ షేర్లు 1.6 శాతం పెరిగాయి. 0.6శాతంపెరిగి రూ. 188.15 రూపాయలకు పెరిగింది. సెన్సెక్స్‌ సూచీ కూడా స్వ ల్పంగా మారింది. జె ఎస్‌డబ్ల్యు గ్రూప్‌ ఉక్కునుంచి విద్యుత్‌ ఉత్పత్తివరకూ అన్ని వెంచర్లలో ప్రవేశం ఉంది. అంతేకాకుండా 2020 నాటికి విద్యుత్‌కార్లను సైతం ఉత్పత్తిచేస్తోంది. బ్యాటరీల ఛార్జిలు తక్కువ అవుతుండటంతో ప్రభుత్వం కూడా ఈ కార్లనుప్రోత్సహిస్తోంది. అందువల్లనే విద్యుత్‌కార్ల ఉత్పత్తి రంగంలోనికి ప్రవేశిస్తున్నట్లు కంపెనీ ఛైర్మన్‌సజ్జన్‌ జిందాల్‌ వెల్లడించారు.